Opdateret mandag 27. april kl. 17.06: De to anholdte er fortsat sigtet i sagen, men er løsladt igen efter endt afhøring. Retten fandt det ikke nødvendigt hverken at fremstille parret i grundlovsforhør eller varetægtsfængsle dem. Politiet fik klokken kvart over syv søndag aften en anmeldelse om røveri ved Meny i Fjerritslev. En mand og en kvinde er blevet anholdt i sagen. Det oplyser Nordjyllands politi på twitter. Gerningsmanden havde truet sig til udbytte med en havesaks og var efterfølgende løbet fra stedet i en ukendt retning. Men ifølge tweet fra Nordjyllands Politi lykkedes det efterfølgende med hjælp fra offentligheden af pågribe en mand og en kvinde i forbindelse med sagen. På nuværende tidspunkt kan politiet ikke komme med yderligere oplysninger i sagen.

Opsummering:
Søndag aften var der røveri i Meny i Fjerritslev. Et par har været anholdt i sagen, men er nu løsladt igen uden at være fremstillet i grundlovsforhør.